কুমিল্লা : কুমিল্লায় সড়ক দুর্ঘটনায় তিনজন নিহত হয়েছে। গতকাল মঙ্গলবার ভোরে সদর দক্ষিণ উপজেলার মোস্তাকুর মাদরাসার সামনে ঢাকা থেকে চট্টগ্রামমুখী কাভার্ড ভ্যানের সঙ্গে ট্রাকের ধাক্কায় এ দুর্ঘটনা ঘটে। নিহতরা হলেন নোয়াখালীর হাতিয়ার আব্দুর রবের ছেলে মো. শরীফ হোসেন (২৫), কুমিল্লার কোম্পানীগঞ্জের আবুল বাশারের ছেলে মাসুদ (৩০) ও কুমিল্লার মেঘনা থানার লুটেরচর এলাকার জহির উদ্দিনের ছেলে মনির হোসেন (৩৫)। পুলিশ জানিয়েছে, লাশ ঘটনাস্থল থেকে উদ্ধার করে কুমিল্লা মেডিক্যাল কলেজ হাসপাতালে ময়নাতদন্তের জন্য পাঠানো হয়েছে।